****

**О Б Щ И Н А К А Р Л О В О**

**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ КАРЛОВО**

**Г-Н ТЕОДОР ШОЙЛЕКОВ**

**ДОКЛАДНА ЗАПИСКА**

От Д-р Емил Станев Кабаиванов – Кмет на Община Карлово

**Относно:** Приемане Наредба за водене на Регистър на общинските детски градини в Община Карлово

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

От 01.08.2016 г. влезе в сила Закон за предучилищното и училищното образование. Съгласно чл. 346, ал. 1 и ал. 2 във всяка община се създава и води регистър на общинските детски градини. Обстоятелствата, които подлежат на вписване в регистъра по ал. 1, както и редът за вписване се определят с наредба на съответния общински съвет.

**1. Причини и мотиви, налагащи приемането на Наредба за обстоятелствата и реда за вписване в Регистър на общинските детски градини на територията на Община Карлово:**

От 01.08.2016 г. влезе в сила Закона за предучилищното и училищното образование, който визира единна държавна образователна политика за осигуряване правото на предучилищното и училищното образование. Във връзка с чл. 346, ал. 2 от Закона за предучилищното и училищното образование е необходимо Общински съвет - Карлово да приеме наредба, с която да определи обстоятелствата, които подлежат на вписване в Регистър на общинските детски градини.

**2. Цел:**

Създаването на постоянен и публичен Регистър на общинските детски градини на територията на Община Карлово ще доведе до постигане на по-голяма яснота, коректност и публичност за детските градини, като институции с голямо обществено и социално значение на територията на общината.

**3. Финансови и други средства, необходими за прилагане на Наредбата:**

За прилагането на новата наредба не са необходими финансови средства. Регистърът се изготвя и поддържа от определено длъжностно лице от администрацията на Община Карлово.

**4. Очаквани резултати след приемане на Наредбата:**

Синхронизиране на нормативната база на Община Карлово в съответствие със Закона за предучилищното и училищно образование.

**5. Анализ на съответствие с правото на Европейския съюз.**

Проектът на Наредбата е в съответствие с новия Закон за предучилищното и училищното образование, в сила от 01.08.2016 г. С промените не се въвеждат норми на правото на Европейския съюз, поради което не се налага по акта да бъде изготвена справка за съответствие с европейското право.

Предвид гореизложеното, предлагам Общински съвет да приеме следното:

**РЕШЕНИЕ:**

На основание чл. 21, ал. 2 от Закона за местното самоуправление и местната администрация и във връзка с чл. 346, ал. 1 и ал. 2 от Закона за предучилищното и училищното образованиеприема Наредба за водене на Регистър на общинските детски градини в Община Карлово.

Приложение: Проект на Наредба за водене на Регистър на общинските детски градини в Община Карлово.

**Вносител:**

**Д-Р ЕМИЛ КАБАИВАНОВ**

*Кмет на Община Карлово*

Съгласували:

Зам.-кмет на Община Карлово

/Антон Минев/

Секретар на Община Карлово

/Стефан Стефанов/

Началник на отдел ОКТ

/София Димитрова/

Юрист

/адв. Станко Маринов/

Изготвил:

Гл. експерт ОКТ /Нели Минчева/